30.5.2009 Jurnalul Oficial al Uniunii Europene L 135/21 DECIZIA CONSILIULUI din 27 aprilie 2009 privind existența unui deficit excesiv în Grecia (2009/415/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 104 alineatul (6), având în vedere recomandarea Comisiei, având în vedere observațiile prezentate de Grecia, întrucât: (1) () L 209, 2.8.1997, p. 3 În conformitate cu articolul 104 din tratat, statele membre trebuie să evite deficitele publice excesive. Pactul de stabilitate şi creştere economică are la bază obiectivul unui sistem solid al finanţelor publice ca mijloc de consolidare a condițiilor pentru asigurarea stabilității preţurilor și pentru o creştere susținută şi durabilă, care să contribuie la crearea de locuri de muncă. Procedura de deficit excesiv (PDE) prevăzută la articolul 104 din tratat, clarificată prin Regulamentul (CE) nr. 1467/97 al Consiliului din 7 iulie 1997 privind accelerarea şi clarificarea aplicării procedurii de deficit excesiv (!) (care face parte din Pactul de stabilitate şi creștere economică) prevede adoptarea unei decizii privind existența unui deficit excesiv. Protocolul privind procedura de deficit excesiv anexat la tratat cuprinde dispoziții suplimentare referitoare la punerea în aplicare a procedurii de deficit excesiv. Regulamentul (CE) nr. 3605/93 al Consiliului () cuprinde norme și definiții detaliate pentru aplicarea dispozițiilor respec- tivului protocol. Reforma din 2005 a Pactului de stabilitate şi creştere economică a căutat să-i întărească eficacitatea și bazele economice, precum şi să protejeze viabilitatea finanțelor publice pe termen lung. Aceasta avea ca obiectiv garantarea faptului că situația economică şi bugetară este pe deplin luată în considerare în toate etapele PDE. Astfel, Pactul de stabilitate și creştere economică constituie cadrul care sprijină politicile guvernamentale pentru o revenire rapidă la poziții bugetare solide ținând cont de situația economică. În conformitate cu articolul 104 alineatul (5) din tratat, Comisia adresează Consiliului un aviz în cazul în care consideră că într-un stat membru există sau poate să 6. L 332, 31.12.1993, p. 7. apară un deficit excesiv. Luând în considerare raportul său întocmit în conformitate cu articolul 104 alineatul (3) din tratat şi avizul emis de Comitetul economic și financiar în conformitate cu articolul 104 alineatul (4), Comisia a condluzionat că în Grecia există un deficit excesiv. În consecință, la 24 martie 2009 (*), Comisia a transmis Consiliului un aviz în acest sens cu privire la Grecia. În conformitate cu articolul 104 alineatul (6) din tratat, Consiliul ar trebui să ia în considerare orice eventuale observații ale statului membru în cauză, înainte de a decide, pe baza unei evaluări globale, dacă există sau nu un deficit excesiv. În cazul Greciei, evaluarea globală conduce la concluziile expuse în cele ce urmează. Nivelul deficitului public al Greciei a atins 3,5 % din PIB în 2007, depăşind astfel valoarea de referință de 3 % din PIB. Conform previziunilor intermediare ale serviciilor Comisiei din ianuarie 2009, deficitul public, fără a lua în considerare măsurile one-off, este estimat la 3,6 % din PIB în 2008 (sau 3,4 % din PIB inclusiv măsurile one-off). Această estimare se bazează pe o rată de creştere a PIB- ului real de 2,9% în 2008 şi ține cont de ultimele informații privind punerea în aplicare a legii bugetului pe 2008. Pentru 2009, previziunile intermediare ale serviciilor Comisiei din ianuarie 2009 estimează un deficit public general, fără a lua în considerare măsurile one-off, de 4,4 % din PIB (3,7 % inclusiv veniturile one-off) în baza unei previziuni de creştere a PIB-ului real de 0,2% şi a unei evaluări prudente a legii bugetului pe 2009 aprobată de Parlament la 21 decembrie. Pe baza ipotezei obişnuite de menținere a politicilor actuale şi presupunând încetarea măsurilor one-off, deficitul din 2010 este estimat la 4,2% din PIB. Prin urmare, criteriul privind deficitul prevăzut în tratat nu este înde- plinit. Datoria publică brută a fost 94,8 % din PIB în 2007 şi 94,6 % din PIB în 2008, mult peste valoarea de referință de 60 % din PIB prevăzută în tratat. În conformitate cu previziunile intermediare ale serviciilor Comisiei din ianuarie 2009, se estimează că ponderea datoriei publice în PIB va creşte în continuare la 96,25 % din PIB în 2009 și la 98,5 % din PIB în 2010. Nivelurile actuale ale deficitului și estimările ratei creşterii economice pe termen mediu nu sunt compatibile cu o reducere a ponderii datoriei în PIB la un nivel sub 60 % din PIB. Nu se poate considera că ponderea datoriei în PIB scade suficient și se apropie de valoarea de referință într-un ritm satisfăcător, în sensul dispozițiilor din tratat şi din Pactul de stabilitate și creştere economică. (') Toate documentele privind PDE pentru Grecia pot fi consultate la următoarea adresă: http:/|ec.europa.eu/economy_finance/netstartsearch/pdfsearch/ pdf.cim?mode=_m2